Louis Paul Boon

Louis Paul Boon (15 Maart 1912, Aalst, Oos-Vlaandere - 10 Mei 1979, Erembodegem) was 'n Belgiese skrywer van romans, poësie, rubrieke en kunskritiek. Hy was ook 'n skilder. Hy is veral bekend vir die romans Mijn kleine oorlog (1947), die tweeluik De Kapellekensbaan (1953) / Zomer te Ter-Muren (1956), Menuet (1955) en Pieter Daens (1971).

 Biografie 
Hy is in 1912 gebore as Lodewijk Paul Aalbrecht Boon in Aalst, België as die oudste seun uit 'n werkersklasgesin. Alhoewel hy nog baie jonk was tydens die Eerste Wêreldoorlog, sou herinneringe aan 'n Duitse soldaat wat 'n gevangene geskiet het in latere outobiografiese werk kop uitsteek. Boon het op 16-jarige ouderdom die skool verlaat om by sy vader as motorverwer te werk . Hy is uit die skool geskors weens die besit van verbode boeke. Saans en naweke het hy kuns studeer aan die Akademie vir Beeldende Kunste, maar hy moes spoedig sy studie laat vaar weens 'n gebrek aan fondse. In 1936 trou hy met Jeanneke De Wolf. Drie jaar later is hul seun Jo gebore.

 Tweede Wêreldoorlog 
In September 1939 word Boon opgeroep en as soldaat in Gooik en Tessenderlo gestasioneer. Boon is met die uitbreek van die Tweede Wêreldoorlog in Mei 1940 na Veldwezelt verskuif om die Albertkanaal te verdedig. Hy is egter op die eerste dag as krygsgevangene gevang en uiteindelik huis toe gestuur na 'n paar weke in 'n gevangenekamp. Sy ervarings tydens die oorlog en veral die besetting is die onderwerp van Boon se vierde boek, Mijn kleine oorlog (1947).

Na die skryf van 'n ongepubliseerde roman het Boons se amptelike debuut in 1942 plaasgevind met De voorstad groeit. Op aanbeveling van Willem Elsschot ontvang hy daarvoor die Leo J. Krynprijs. Sy volgende roman getiteld Abel Gholarts is losweg gebaseer op die lewe van Vincent van Gogh.

 Ná die Tweede Wêreldoorlog 
Boon het as joernalis begin werk vir die kommunistiese dagblad De Rode Vaan (1945–1946), Front (1946–1947) en De Vlaamse Gids (1948). Later het hy bygedra tot die koerant Vooruit waarmee hy hom as vryskut joernalis gevestig het. In die daaropvolgende jare het Boon voortgegaan om koerant- en literêre werk te kombineer, en selfs skilderye en beeldhouwerk by sy aktiwiteite gevoeg. Sy literêre produksie sluit prosa, langer eksperimentele romans, tydskrifte, dokumentêre, historiese romans, poësie, erotiese werke en sprokies in.

Boon is in 1979 op 67-jarige ouderdom in sy huis in Erembodegem oorlede.

 Mijn kleine oorlog 
Sy ervarings tydens die Tweede Wêreldoorlog en die besetting is die onderwerp van Boon se vierde boek, Mijn kleine oorlog (1947). Met hierdie titel het Boon vir die eerste keer na vore getree as 'n belangrike innoveerder van die roman. In plaas van een verhaal, bevat Mijn kleine oorlog meer as dertig hoofstukke wat losweg met mekaar verband hou en wat elk 'n verhaal bevat wat as 'n onafhanklike stuk gelees kan word. Die meeste verhale beskryf die uitdagende lewensomstandighede tydens die besetting, soos bv. om kos en brandstof te kry om die huis mee te verwarm. Sommige handel weer oor verslegtende seksuele sedes, ander behandel weer meer direkte oorlogservarings soos bomaanvalle. Alhoewel die oorkoepelende struktuur goed verborge is, sorg dit ook vir 'n samehangende geheel. Die verhale word afgewissel met talle fragmente oor voorvalle tydens die besetting, soos verkragting, diefstal, verraad en vernedering. Boon het erken dat die werk van John Dos Passos die inspirasie vir hierdie literêre instrument verskaf het. In die boek dui die term 'vyand' geensins Duitsers uitsluitlik aan nie, al vertel een verhaal van die uitwissing van 'n Joodse meisie en 'n ander van die ervarings van 'n kampgevangene. Mense word in die verhale net so waarskynlik, indien nie in groter mate nie, deur hul bure van kos, geld of selfs hul huwelik beroof as deur die Duitsers.

 Kapellekensbaan 
In 1953 publiseer hy die werk wat nou bekend staan as sy grootste meesterstuk, De Kapellekensbaan. Hy het dit reeds in 1943 begin skryf. Die skitterende konstruksie daarvan kombineer verskeie verhalende drade, waaronder 'n byna postmoderne een waar die skrywer en sy vriende bespreek hoe die verhaal verder moet ontwikkel. 'n Ander verhaal is 'n uitgebreide bewerking van die mees klassieke Middeleeuse werk in die Nederlandse taal, die twaalfde-eeuse verhaal van Reinhardt die jakkals.

Werke
 Titel  Jaar van uitgawe  opmerking(s)Frans-Jos Verdoodt, Boon, Bibliografie, Brugge, 1984. De voorstad groeit  1942  Roman Abel Gholaerts  1944  Roman Vergeten straat  1946  Roman Mijn kleine oorlog  1947  Kroniek Boontjes uitleenbibliotheek  1949  Novelle Het geweerschot  1951  Hoorspel Twee spoken  1952  Novelles De Kapellekensbaan  1953  Roman Boontje's reservaat (vyf dele)  1954 - 1957 Tydskrif Menuet  1955  Roman Wapenbroeders  1955  Moderne diereroman - 'n getroue weergawe van die bekende Reinhardt en Isengrimus Niets gaat ten onder  1956  Roman De kleine Eva uit de Kromme Bijlstraat  1956  Verhalende gedigte Zomer te Ter-Muren  1956  Roman - vervolg op De Kapellekensbaan De bende van Jan de Lichte  1957   Grimmige sprookjes voor verdorven kinderen  1957  Erotiese sprokies De Paradijsvogel  1958  Roman De liefde van Annie Mols  1959  Roman Vaarwel Krokodil, of de Prijslijst van het Geluk  1959   Gustaaf Vermeersch  1960  Monografie De zoon van Jan de Lichte  1961   Blauwbaardje in Wonderland en andere grimmige sprookjes voor verdorven kinderen  1962  Sprokies Het nieuwe onkruid  1964  Roman Boontje's reservaat  1965   Dorp in Vlaanderen  1966  Koerantstukke Geniaal, maar met korte beentjes  1967  Essays Wat een leven  1967  Koerantstukke Over mijn boeken  1969  Kroniek 3 mensen tussen muren  1969  Faksimilee Roman, voorspel tot De voorstad groeit uit 1942 De bom  1969   90 mensen  1970  Koerantstukke Pieter Daens of hoe in de negentiende eeuw de arbeiders van Aalst vochten tegen armoede en onrecht  1971  Dokumentêre roman Mijn oude schoolmeester  1972 her-uitgegee in 2005 Eten op z'n Vlaams  1972  Koerantstukke Mieke Maaike's obscene jeugd  1972  Pornografiese novelle Als het onkruid bloeit  1972  Roman, bewerking van Het nieuwe onkruid Zomerdagdroom  1973  Erotiese novelle De meisjes van Jesses  1973  Roman Blauwbaardje in de ruimte  1973   Petit Fleurke  1974  Novelle Davids jonge dagen  1974  Koerantstukke Verscheurd jeugdportret  1975  Kroniek Memoires van de Heer Daegeman  1975  Roman De zwarte hand, of het anarchisme van de negentiende eeuw in het industriestadje Aalst  1976  Historiese roman Het jaar 1901  1977  Historiese kroniek Het geuzenboek  1979  Historiese roman oor die 16de eeu Eros en de eenzame man  1980  Roman Ook de afbreker bouwt op  1982   Proleetje en Fantast  1982  Stripverhaal, saam met Maurice Roggeman Hij was een zwarte en andere reportages  1986  Zondagsleven van Pomponneke  1988  Vertraagde Film  1988   Vertellingen van Jo  1989  Brieven aan Morris  1989  Brieven aan literaire vrienden  1989  Boons scenario's  1989  Niets dan wat oorlog  1989  L.P. Boon radio actief  1991   Eens op een mooie avond  1992  Erotiese novelle Soldatenbrieven  1993  Het Literair en Kunstkritisch Werk I. De Rode Vaan  1994  Het Literair en Kunstkritisch werk II. Front  1994  Het Literair en Kunstkritisch Werk III. De Vlaamse Gids  1995  Boontjes moppenencyclopedie  1995  Het Literair en Kunstkritisch Werk IV. Vooruit (drie dele)   1997  Het boek Jezebel  1999  Brussel, een oerwoud  1999  De Zon  2001  Wanneer van u nog eens een minne-briefje? De brieven van Boon aan Richard Minne  2003  Fenomenale Feminateek  2004  Eenzaam spelen met Pompon  2005 

 Sien ook 
 Vlaamse literatuur

 Verwysings 

 Eksterne skakels 
 Louis Paul Boon-genootskap
 Louis Paul Boon-studiesentrum
 Dossier Louis Paul Boon op Cultura
 Skrywersprofiel op NRC Boeken

  DADD Documentatiecentrum en Archief voor Daensisme en de hedendaagse geschiedenis van de Denderstreek (DADD), bevat een collectie over en van Boon.

Kategorie:Belgiese skrywers
Kategorie:Sterftes in 1979
Kategorie:Geboortes in 1912